**6М030100 - Құқықтану мамандығының «ҚР прокурорлық қадағалау теориясы мен тәжірибесінің мәселелері» пәнінен аралық емтихан сұрақтары**

**«ҚР прокурорлық қадағалау теориясы мен тәжірибесінің мәселелері»** пәні 6М030100 заңтану мамандығы бойынша оқитын магистранттарға арналған және прокурорлық қадағалауды реттейтін қолданыстағы заңнама, сондай-ақ осы мәселе бойынша жетекші қазақстандық және ресейлік ғалымдардын жұмыстары негізінде әзірленді. Курс бағдарламасы шарты түрде жалпы және ерекше тарауларына бөлінген және сондықтан да теориялық және өзекті мәселелік сипатқа ие. Сонымен қатар бағдарлама қылмыстық, әкімшілік және азаматтар істерді қарау кезде соттың немесе мемлекеттік айыптаушы ретінде прокурордың қызметін талдауды көздейді.

Бұл курс сонымен қатар ғылыми пән ретінде де қарастырылатындығын атап өткен жөн, мұнда прокурорлық қадағалау қызметін реттейтін заңнаманы әрі қарай жетілдіруге байланысты мәселелерге назар аударылады. Бұған, сондай-ақ сот және прокурордың құқық қорғау органдарымен және лауазымды адамдармен өз-ара қатынасына байланысты мәселелерді зерттеу мен ұсыныстар әзірлеу жатады.

**Пәннің мақсаттары мен міндеттері:**

**Мақсаттары:** магистранттарға прокуратура органдарының жүйесін, прокурорлық қадағалаудың бағыттарын, ғылыми-тәжірибелік мәселелерін, анализ әдістерін қолдана отырып зерттеуді мақсат етеді.

Магистранттардың әрбір құқық қорғау органының құқықтық тұрпатын, заңдылық пен құқықтық тәртіпті сақтау, азаматтардың құқықтары мен еркіндіктерін қорғау, қылмысқа қарсы күрес жүргізу функциялары мен оларды іс жүзіне асыру үшін қажетті құқықтары мен міндеттері тұрғыларында қарастыру арқылы құқық қорғау қызметтерінің мақсаттарын белгілей алуға мүмкіндік беретін нақты кәсіптік білімі мен тәжірибелік икемдіктерін қалыптастастыру.

 **«ҚР прокурорлық қадағалау теориясы мен тәжірибесінің мәселелері» пәнін оқытудың міндеттері:** Қазақстан Республикасындағы прокуратура органдарының міндеттерін, сот жүйесін, қылмыстық іс жүргізу құқығы нормаларын оқып үйрету, анықтау, алдын ала тергеу, прокуратура мен соттың қылмыстың алдын алу, қылмыстық іс қозғау, алдын ала тергеу және істерді сотта қарап шешу қызметін оқып үйрету, қылмыстық іс жүргізу ғылымының теориялық мәселелерін зерттеу.

**Бұл пәнді оқу барысында магистранттар:**

**Білім**

**Білуі тиіс:**

1. Прокурорлық қадағалаудың мәні мен мақсаттарын;
2. прокуратураның түсінігін, прокурорлық қызметтің негізгі бағыттарын, прокуратураны ұйымдастыру мен қызметінің қағидаларын;
3. Қазақстан Республикасының прокуратура жүйесін;
4. Қазақстан Республикасының мамандандырылған прокуратура жүйесін.

**Түсінуі тиіс:**

1. прокурорлық қадағалаудың теориялық-әдістемелік негіздерін;
2. прокурорлық әсер ету актілерін құрастырудың мәні мен тәртібін;
3. прокуратура органдары қызметінің негізгі функцияларын;
4. Қазақстан Республикасының прокуратура бағыттарын.

**Дағдылары**

**Қолдануы тиіс:**

1. Прокурорлық қадағалау актілерін құрастыру;
2. тәжірибедегі мәселелерді заңға сәйкес шешу;
3. прокурорлық қадағалау саласындағы нормативтік құқықтық актілермен жұмыс жасай білу;
4. прокуратура актілерін құрастыру.

**Талдай білуі тиіс:**

1. Прокурорлық қадағалаудың орын алып отырған жалпы мәселелерін талдау;
2. қолданыстағы заңнаманың олқылықтарын талдау;
3. прокурорлық қадағалаудың отандық және шет елдік тәжірибесін талдау;
4. құқық қолданушылық тәжірибенің мәселелерін.

**Құзыреттері**

**Бағалай білуі тиіс:**

1. прокурорлық қадағалаудың заңнамалық, жалпы теориялық және ғылыми-тәжірибелік жетістіктерін;
2. адам мен азаматтың құқықтары, бостандықтары мен заңды мүдделерін қорғаудағы сот пен прокуратура органдарының жалпы құқықтық қажеттілігін;
3. құқық қорғаушылық қызметтің әлемдік тәжірибесі мен даму үрдісін;
4. заңдылық пен құқықтық тәртіпті нығайтудағы сот пен прокуратура органдарының рөлін.

**Жасай білуі тиіс:**

1. курстың жалпы теориялық бастамаларын нақты меңгеру үшін қажетті жағдайларды;
2. Қазақстан Республикасындағы прокурорлық қызметті жетілдіру бойынша ұсыныстар әзірлеуді;
3. Қазақстан Республикасының прокуратура жүйесін нығайту бойынша ұсыныстар әзірлеуді;
4. Прокурорлық қадағалау актілерін құрастыруды.

Пәнді оқып үйрену өткен тақырыптардың барлығын қамтитын жазбаша және ауызша нысандағы емтихан қабылдаумен аяқталады. 8 аптада ауызша нысанда өтетін **Midterm Exam жоспарланған.** **Midterm Exam** емтиханның төменгі балы 50, жоғарғы балы 100. Емтиханға жіберу үшін міндетті шарт бағдарламада қарастырылған барлық тапсырмаларды орындау болып табылады. Дәріс тақырыптары бойынша жазбаша жұмыстар, СӨЖ шеңберінде қылмыстық құқықтың өзекті проблемалары бойынша сөз жарысы жоспарланған.

1. Прокуратура органдарының құрулуы және дамуы тарихын ашып көрсетіңіз
2. Прокуратура туралы заңдардың дамуының негізгі кезеңдерін атап, ерекшеліктерін талдаңыз.
3. Заңдылықты және құқықтық тәртіпті үйлестірудің түсінігі және мәнін көрсетіңіз.
4. Прокуратура қызметіне тағайындалатын тұлғалар үшін қойылатын талаптарды атаңыз.
5. Прокурорлық қадағалаудың мәні мен рөлі туралы анықтап беріңіз.
6. Жалпы қадағалаудың түсінігі мен міндеттерін талдаңыз.
7. Адам және адамзаттың құқықтары мен бостандықтарын қамтамасыз етудегі прокурорлық қадағалауды талдаңыз..
8. Қылмыстылықпен және заңдардың бұзылғандығымен күресудегі Қазақстан Республикасының Прокуратура органдарының рөлі туралы ашып көрсетіңіз.
9. Прокуратура органдарында кадрларды тағайындау, таңдау және тәрбиелеу не арқылы жүзеге асырылады?
10. Жалпы қадағалауды жүзеге асырудағы прокурордың өкілеттілігін талдаңыз.
11. Прокурорлық қадағалау және прокуратура органдарының міндеттері туралы 21.12.95 жылы қабылданған Қазақстан Республикасының Прокуратурасы туралы заңын сипаттап беріңіз.
12. Прокуратура органдарында жалпы қадағалау бойынша жұмысты ұйымдастыруды талдаңыз.
13. Аудан және қалалық прокуратураларда жалпы қадағалау жұмысын ұйымдастыру қалай жүзеге асырылады?
14. Қылмыстық істерді қозғау кезінде заңдардың қолдануын қадағалау қалай жүзеге асырылады?.
15. Прокуратура органдарының қызметінің негізгі бағыттарының түрлерін ашып көрсетіңіз..
16. 21.12.95 жылғы Қазақстан Республикасының Прокуратурасы туралы заңының мазмұны мен маңызын талдаңыз.
17. Прокуратура мен басқа да құқық қоргау органдарының бірігіп, қылмыстылықпен басқа да құқық бұзушылық алдын-алу шараларын өңдеуді ашып көрсетіңіз.
18. Сот талқылауындағы прокурордың процессуалдық жағдайын ашып көрсетіңіз.
19. Прокуратура органдарының құқық қорғау қызметін, мемлекеттік органдар мен қоғамдық ұйымдардың қаңдылық пен құқықтық тәртіпті бекітудегі жалпы рөлін саралаңыз.
20. Мемлекеттік басқару органдары мен заң шығару актілерінің заңдылығын қадағалауды ашып көрсетіңіз..
21. Қылмыстық істер бойынша істі тоқтатудың заңдылығын прокурорлық қадағалау.
22. Қылмыстылықпен және заңдардың бұзылғандығымен күресудегі құқық қорғау органдарының қызметі.
23. Прокуратура органдарының қызметін ұйымдастырудағы Қонституциялық қадағалаудың түсінігі мен маңызын ашып көрсетіңіз.
24. Прокуратура органдарының қызметін ұйымдастыру қағидалары
25. Прокуратура органдарын басқарудағы Қазақстан Республикасының Бас Проукрорының өкілетілігін ашып көрсетіңіз.